
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom JUDr. Danielom Komarom, podľa § 353 ods. 1 Tr. poriadku, dňa 28. júla 2026 v Poprade, vydáva tento trestnýrozkaz: Obvinení 1. A. B., nar. XX.XX.XXXX v C., trvale bytom D. XXX/XX, E., F. C., 2. G. B., nar. XX.XX.XXXX v C., trvale bytom D. XXX/XX, E., F. C., rozhodol: 1. Obvinenej A. B. Podľa § 211 ods. 1 Trestného zákona, za použitia § 38 ods. 2 Trestného zákona, trest odňatia slobody vo výmere 3 (troch) mesiacov. Podľa § 49 ods. 1 písm. a) Trestného zákona súd výkon trestu odňatia slobody podmienečne odkladá. Podľa § 50 ods. 1 Trestného zákona súd určuje skúšobnú dobu podmienečného odkladu výkonu trestu odňatia slobody vo výmere 12 (dvanásť) mesiacov. 2. Obvinenému G. B. Podľa § 211 ods. 1 Trestného zákona, za použitia § 38 ods. 2 Trestného zákona, trest odňatia slobody vo výmere 4 (štyroch) mesiacov. Podľa § 49 ods. 1 písm. a) Trestného zákona súd výkon trestu odňatia slobody podmienečne odkladá. Podľa § 50 ods. 1 Trestného zákona súd určuje skúšobnú dobu podmienečného odkladu výkonu trestu odňatia slobody vo výmere 12 (dvanásť) mesiacov. odôvodnenie: s ú v i n n í, ž e ako zákonní zástupcovia maloletého syna H. B., nar. XX.XX.XXXX, bytom u rodičov, v školskom roku 2024/2025 žiaka 8.B triedy Základnej školy I. E., okres C., si voči maloletému synovi z nedbanlivosti zanedbávali svoje zákonné povinnosti rodičov tým, že počas školského roka 2024/2025 v období 24.01.2025 do 30.06.2025 ich syn bezdôvodne a bez ospravedlnenia vymeškal celkovo 140 vyučovacích
hodín, čo sa prejavilo na jeho výchovno-vzdelávacích výsledkoch, v druhom polroku školského roka 2024/2025 bol zo siedmych predmetov hodnotený známkou dostatočne, správanie z dôvodu absencie bolo hodnotené ako neuspokojivé, pričom rodičia boli opakovane upozorňovaní školou na nedbalú školskú dochádzku ich syna do školy, napriek opakovaným pohovorom učiteľa s rodičom k zlepšeniu v dochádzke nedošlo, o výchovu a zabezpečenie dochádzky syna do školy sa riadne nestarali, k náprave v dochádzke nedošlo napriek postihnutiu obvinených v priestupkovom konaní rozhodnutím obce Huncovce, sp. zn. Pr. XX/XXXXXXXX-7 zo dňa 19.12.2024 za obdobie od 02.09.2024 do 16.12.2024, teda z nedbanlivosti vydali osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život, čím spáchali prečin ohrozovania mravnej výchovy mládeže podľa § 211 ods. 1 písm. b) Trestného zákona. Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726010294.1 (dáta aktuálne k 4. 11. 2026). Záväzné je znenie zverejnené súdom.




